BIRŠTONO SAVIVALDYBĖS SMURTO ARTIMOJE APLINKOJE PREVENCIJOS KOMISIJOS POSĖDŽIO PROTOKOLAS
2025-03-26 Nr. 01
Birštonas
Posėdis įvyko 2025-03-26, 10:00-11:45
Posėdžio pirmininkė - Danutė Kacevičiūtė.
Posėdžio sekretorė – Milda Ramanauskienė.
Dalyvavo komisijos nariai:
Milda Ramanauskienė, Birštono savivaldybės administracijos Socialinės paramos skyriaus vedėja, 
Danutė Kacevičiūtė, Birštono savivaldybės administracijos vyriausioji specialistė (tarpinstitucinio bendradarbiavimo koordinatorė), 
Eglė Grinevičienė, Birštono savivaldybės sveikatos koordinatorė, 
Vilija Žukauskaitė, Moterų teisių asociacijos direktorė (nuotoliu), 
Daiva Brudnienė, Kauno apygardos prokuratūros Alytaus apylinkės prokuratūros vyriausioji prokurorė, 
Kristupas Bubnys, VšĮ Birštono sporto direktorius, 
Jūratė Dirginčienė, BĮ Nemajūnų dienos centro direktoriaus pavaduotoja, 
Andrius Petkevičius, Alytaus apskrities vyriausiojo policijos komisariato Birštono policijos komisariato viršininkas.
Kviesti asmenys: 
Jovita Tirvienė, Birštono savivaldybės administracijos direktorė, 
Edvardas Citvaras, Birštono savivaldybės vicemeras. 

DARBOTVARKĖ:

	1.
	10.00
	Komisijos posėdžio darbotvarkės tvirtinimas.
Pranešėja – Danutė Kacevičiūtė, Birštono savivaldybės smurto artimoje aplinkoje prevencijos komisijos pirmininkė.

	2.
	10.05
	Dėl Birštono savivaldybės smurto artimoje aplinkoje prevencijos komisijos 2024 m. veiklos ataskaitos.
Pranešėja – Danutė Kacevičiūtė, Birštono savivaldybės smurto artimoje aplinkoje prevencijos komisijos pirmininkė. 

	3.
	10.20
	Dėl smurto artimoje aplinkoje statistikos Birštono savivaldybėje 2024 m. (pasikartojantys smurto atvejai, priežastys).
Pranešėjas Andrius Petkevičius, Alytaus AVPK Birštono policijos komisariato viršininkas.

	4.
	10.30
	Dėl smurtą patyrusio asmens apsaugos užtikrinimo priemonių taikymo (pradėtų ikiteisminių tyrimų) 2024 m.
Pranešėja Daiva Brudnienė, Kauno apygardos prokuratūros Alytaus apylinkės prokuratūros vyriausioji prokurorė.

	5.
	10.35
	Dėl specializuoto pagalbos centro suteiktos kompleksinės pagalbos Birštono savivaldybėje 2024 m., gavus pranešimus iš policijos dėl SAA.
Pranešėja Vilija Žukauskaitė, Moterų teisių asociacijos direktorė.

	6.
	10.40
	Dėl smurto artimoje aplinkoje nukentėjusiems asmenims teikiamų paslaugų.
Pranešėjai: Milda Ramanauskienė, Socialinės paramos skyriaus vedėja,
Jūratė Dirginčienė, BĮ Nemajūnų dienos centro direktoriaus pavaduotoja.

	7.
	10.45
	Dėl smurto artimoje aplinkoje prevencijos komisijos 2024 m. veiklos kokybės įsivertinimo.
Pranešėja – Danutė Kacevičiūtė, Birštono savivaldybės smurto artimoje aplinkoje prevencijos komisijos pirmininkė. 

	8.
	10.55
	Dėl smurto artimoje aplinkoje prevencijos komisijos 2025 m. veiklos plano tvirtinimo.
Pranešėja – Danutė Kacevičiūtė, Birštono savivaldybės smurto artimoje aplinkoje prevencijos komisijos pirmininkė. 

	9.
	11.05
	Komisijos narių pasisakymai, diskusijos.

	10.
	11.15 
	Kviestinių asmenų: Savivaldybės vicemerų, Administracijos vadovo pasisakymai.

	11.
	11.30
	Einamieji klausimai.
Pranešėja –Danutė Kacevičiūtė, Birštono savivaldybės smurto artimoje aplinkoje prevencijos komisijos pirmininkė.




1. SVARSTYTA. Dėl komisijos posėdžio darbotvarkės tvirtinimas.
Pranešėja – Danutė Kacevičiūtė, Birštono savivaldybės smurto artimoje aplinkoje prevencijos komisijos pirmininkė pakvietė komisijos narius balsuoti už pasiūlytą darbotvarkę.
NUTARTA. Darbotvarkei pritarti.
[bookmark: _Hlk193892685]2. SVARSTYTA. Dėl Birštono savivaldybės smurto artimoje aplinkoje prevencijos komisijos 2024 m. veiklos ataskaitos.
Pranešėja – Danutė Kacevičiūtė, Birštono savivaldybės smurto artimoje aplinkoje prevencijos komisijos pirmininkė, pateikė Birštono savivaldybės smurto artimoje aplinkoje prevencijos komisijos 2024 m. veiklos ataskaitą (pridedama).
NUTARTA. Pritarti pateiktai Birštono savivaldybės smurto artimoje aplinkoje prevencijos komisijos 2024 m. veiklos ataskaitai.
3. SVARSTYTA. Dėl smurto artimoje aplinkoje statistikos Birštono savivaldybėje 2024 m. (pasikartojantys smurto atvejai, priežastys).
Pranešėjas Andrius Petkevičius, Alytaus AVPK Birštono policijos komisariato viršininkas. 2024 m. gauti 55 pranešimai dėl SAA Birštono PK teritorijoje. Pradėta 12 ikiteisminių tyrimų, iš kurių 8 nutraukti pagal BPK 212 str. 1 p. ( nepadaryta veika, turinti nusikaltimo ar baudžiamojo nusižengimo požymių). 5 atvejais atliktas aplinkybių patikslinimas ir atsisakyta pradėti ikiteisminius tyrimus. Paskirta 19 apsaugos nuo SAA orderių, 9 atvejais atlikus vertinimą, atsisakyta skirti orderį. Pateiktas vienas skundas dėl išduoto orderio, kuris netenkintas, t. y. konstatuota, kad jis išduotas teisėtai. Pagal ANK 489 straipsnį fiksuoti Lietuvos Respublikos apsaugos nuo smurto artimoje aplinkoje  įstatymo pažeidimai- 17 protokolų, pagal ANK 493 str. (Bendrojo pagalbos centro darbo trukdymas, specialiųjų tarnybų iškvietimas žinant, kad pagalba nereikalinga) surašyta 13 protokolų.
PK viršininkas pastebėjo, kad dažnai būna iškvietimų dėl savanaudiškų paskatų, tais atvejais, kai asmenys, turintys psichikos sutrikimų, priklausomybių ar apsvaigę nuo alkoholio tarpusavyje aiškinasi santykius, besiskiriančios poros taip pat manipuliuoja įstatymo nuostatomis, suaugę vaikai nesutarimus su tėvais taip pat traktuoja kaip smurtą artimoje aplinkoje. 

4. SVARSTYTA. Dėl smurtą patyrusio asmens apsaugos užtikrinimo priemonių taikymo (pradėtų ikiteisminių tyrimų) 2024 m.
Pranešėja Daiva Brudnienė, Kauno apygardos prokuratūros Alytaus apylinkės prokuratūros vyriausioji prokurorė. 
Daiva Brudnienė posėdžio dalyviams akcentavo prokuratūros bendradarbiavimo su įstaigomis svarbą. Ji pažymėjo, kad teisėsaugos institucijoms ypatingai svarbu kuo operatyviau gauti tikslią informaciją apie smurtą artimoje aplinkoje patyrusį asmenį, kurio atžvilgiu galimai buvo padaryta nusikalstama veika. Taip pat pastebėtos galimybės atliekant ikiteisminius tyrimus dėl smurtą artimoje aplinkoje patyrusių nepilnamečių.
Įrodyti, kad smurtas buvo, arba, kad smurtas buvo toks, jog jau užtraukia baudžiamąją atsakomybę, tiesioginių įrodymų labai dažnai nebūna, nebūna sutrikdyta sveikata, nebūna liudytojų, nebuvo nuvykta pas ekspertus ir užfiksuoti tikslūs sužalojimai, kai atsisakoma duoti parodymus. Tokiu atveju labai sudėtinga vertinti baudžiamojo proceso prasme. Tokiu atveju didesnė dalis ikiteisminių tyrimų yra nutraukiami, nutraukimo priežastys yra nenoras bendradarbiauti, taip pat tyrimo metu pastebėti netikslumai. Kartais ikiteisminiai tyrimai yra nutraukiami abiejų šalių susitarimu, šalims susitaikius. Tačiau jau buvo atliktas tyrimas, yra tam tikros pasekmės ir prevencija, nors procesas yra nutrauktas, tačiau asmuo turi vykdyti pagalbos priemones, pavyzdžiui, dalyvauti smurtinį elgesį keičiančiose programose, kas šiai dienai yra efektyviausia, jeigu savivaldybė skiria finansavimą smurtinio elgesio keitimo programai. Jeigu alkoholizmo problema bus sprendžiama, tuo mažiau smurto atvejų bus. Kaip mes galime padėti? Pirmiausia savivaldybė turėtų skirti finansavimą smurto artimoje aplinkoje prevencinei veiklai. Taip pat ši veikla turi atsispindėti strateginiuose planuose. Turi būti aiškus teisinis švietimas įvairiose pozicijose, tiek vaikų darželiuose, tiek gimnazijoje, tiek bendruomenėse. Viena iš prevencinių priemonių būtų dalyvavimas viešuosiuose renginiuose, bendradarbiavimas su seniūnaičiais, bendruomenių vadovais, kurie geriausiai žino savo bendruomenės problemas.
NUTARTA. Pritarti pateiktai nuomonei.
5. SVARSTYTA. Dėl specializuoto pagalbos centro suteiktos kompleksinės pagalbos Birštono savivaldybėje 2024 m., gavus pranešimus iš policijos dėl SAA.
Pranešėja Vilija Žukauskaitė, Moterų teisių asociacijos direktorė. Užregistruotų unikalių asmenų, patyrusių smurtą artimoje aplinkoje ar smurto artimoje aplinkoje pavojų ir gavusių SKPC pagalbą, 32 vnt., iš jų 27 moterys ir 5 vyrai. Per ataskaitinį laikotarpį (nuo 2024 m. sausio 1 d.) gauti 32 pranešimai iš policijos komisariato. Per ataskaitinį laikotarpį (nuo 2024 m. sausio 1 d.) užregistruotų suaugusių unikalių asmenų skaičiaus detalizacija pagal pagalbos suteikimą ar nesuteikimą: 32 asmenys, kurie sutiko gauti pagalbą. Unikalių suaugusių tikslinės grupės atstovų, dėl kurių per ataskaitinį laikotarpį (nuo 2024 m. sausio 1 d.) 1 asmeniui atliktas ekspertinis vertinimas. 
	Per ataskaitinį laikotarpį (nuo 2024 m. sausio 1 d.) specializuotą kompleksinę pagalbą gavo 2 suaugę 
asmenys su negalia.
Per ataskaitinį laikotarpį specializuotą kompleksinę pagalbą gavusių unikalių suaugusių asmenų 
Pasiskirstymas pagal lytį ir amžiaus grupes: 18-29 metų amžiaus: 6 moterys ir 1 vyras; 30-39 metų
amžiaus: 5 moterys; 40-49 metų amžiaus:  8 moterys ir 3 vyrai;   50-59 metų amžiaus: 6 moterys
ir 1 vyras;  60-69 metų amžiaus: 1 moteris; ir 1-a 70 ir vyresnio amžiaus moteris.


Per ataskaitinį laikotarpį (nuo 2024 m. sausio 1 d.) pakartotinai į SKPC besikreipusių unikalių suaugusių asmenų, skaičius buvo 10.
NUTARTA. Pritarti ataskaitai.
6. SVARSTYTA. Dėl smurto artimoje aplinkoje nukentėjusiems asmenims teikiamų paslaugų.
Pranešėja: Milda Ramanauskienė, Socialinės paramos skyriaus vedėja.
2024 metais 1  smurtautojui buvo suteikta gyvenamoji patalpa BĮ Nemajūnų dienos centre. Nors savivaldybė nėra nupirkusi smurtautojo elgesį keičiančios programos, tačiau dabar turime  priklausomybių konsultantą, pas kurį galėtume nukreipti asmenis. Tačiau neturime informacijos apie „karštuosius taškus“, apie smurtaujančius asmenis taip pat negauname. Trūksta tarpinstitucinio bendradarbiavimo.
NUTARTA. Pritarti Mildos Ramanauskienės išsakytoms pastaboms ir inicijuoti tarpinstitucinį pasitarimą dėl pasidalinimo aktualia informacija.
7. SVARSTYTA. Dėl smurto artimoje aplinkoje prevencijos komisijos 2024 m. veiklos kokybės įsivertinimo. 
Pranešėja – Danutė Kacevičiūtė, Birštono savivaldybės smurto artimoje aplinkoje prevencijos komisijos pirmininkė. 
Vadovaujantis Lietuvos Respublikos socialinės apsaugos ir darbo ministro 2024 m. spalio 24 d. įsakymu Nr. A1-699 „Dėl savivaldybių smurto artimoje aplinkoje prevencijos komisijų veiklos kokybės vertinimo metodikos patvirtinimo“, patvirtinta Savivaldybių smurto artimoje aplinkoje prevencijos komisijų veiklos kokybės vertinimo metodika, skirta Lietuvos Respublikos apsaugos nuo smurto artimoje aplinkoje įstatymo 7 straipsnyje numatytų savivaldybių smurto artimoje aplinkoje prevencijos komisijų funkcijų kokybiškam įgyvendinimui įvertinti, turime įsivertinti Birštono savivaldybės smurto artimoje aplinkoje prevencinės komisijos 2024 m. veiklos kokybę pagal išdėstytus kriterijus (Birštono savivaldybės smurto artimoje aplinkoje vertinimo kriterijų lentelė pridedama).
NUTARTA. Įsivertinti Birštono savivaldybės smurto artimoje aplinkoje prevencinės komisijos 2024 m. veiklos kokybę pagal išdėstytus kriterijus „labai gerai“.
8. SVARSTYTA. Dėl smurto artimoje aplinkoje prevencijos komisijos 2025 m. veiklos plano tvirtinimo.
Pranešėja – Danutė Kacevičiūtė, Birštono savivaldybės smurto artimoje aplinkoje prevencijos komisijos pirmininkė pateikė tvirtinti Birštono savivaldybės smurto artimoje aplinkoje prevencinės komisijos 2025 m. veiklos planą. (Planas pridedamas).
NUTARTA. Pritarti Birštono savivaldybės smurto artimoje aplinkoje prevencijos komisijos 2025 m. veiklos planui.
9-11. SVARSTYTA. Komisijos narių, kviestinių asmenų pasisakymai, diskusijos. Einamieji klausimai.
Komisijos narė Daiva Brudnienė atkreipė dėmesį apie paauglių nusikalstamumą, kad vaikai tapo fiziškai pasyvūs, kas reikšmingai pakeitė vaikų ir paauglių laisvalaikio įpročius. Mažiau kūno kultūros pamokų mokykloje, jas lankančiųjų skaičius nuolat mažėja, didėja dėl pačių įvairiausių priežasčių atleistųjų nuo kūno kultūros pamokų skaičius, mažiau fizinio aktyvumo pertraukų metu, o jaunimas ieško kitų užimtumo būdų. Daugybė patrauklių kanalų, „Skype“, „Facebook“, „Tik-Tok“, „Snapchat“ ir kt., kas reikšmingai pakeitė vaikų ir paauglių laisvalaikio įpročius. Tada atsiranda smurtavimas, patyčios.
Eglė Grinevičienė, administracijos sveikatos koordinatorė, pastebėjo, kad pertraukų metu gimnazijos moksleiviai būriais vaikštinėja po parduotuves, o juk pamokų metu jie turėtų būti tik gimnazijos teritorijoje. Dalis mokinių fizinio lavinimo pamokos metu joje nedalyvauja, o juk turėtų sėdėti ant suoliuko sporto salėje, o ne vaikščioti mieste po prekybos centrus.
Kristupas Bubnys, komentavo, kad vaikų fizinis aktyvumas tikrai sumažėjo. Labai padidėjo motorizuotų transporto priemonių, kaip mopedai, motoroleriai ir kitokios savaeigės transporto priemonės, net kai kurie dviračiai turi elektrinius variklius. Tai tampa savotiška mada, vaikų ar paauglių aukšto socialinio statuso rodikliu, kuriuo galima pasipuikuoti prieš bendraamžius. Pastebimas perdėtai atsargus, apsidraudžiantis vaikų auklėjimas, tėvai bijo dėl galimų vaikų sporto traumų, nors fizinio aktyvumo nauda vaikams yra visapusiška. Fizinė veikla padidina savivertę, sureguliuoja nerimo ir streso lygį, normalizuoja psichologinę būklę.    
NUTARTA. 1. Informuoti administracijos Švietimo, kultūros ir sporto skyrių apie vaikų fizinio aktyvumo stoką.
2. Sekantį Birštono savivaldybės smurto artimoje aplinkoje prevencijos komisijos posėdį sušaukti 2025 m. birželio mėn. Birštono savivaldybėje, Jaunimo g. 2, Birštonas. (Tiksli diena ir valanda bus tikslinama).

Posėdžio pirmininkė				Danutė Kacevičiūtė

	
			
